EkBass/fiwiki-20250220-pages-articles huggingface dataset:
Mantshurian kandidaatti

Mantshurian kandidaatti () on John Frankenheimerin ohjaama yhdysvaltalainen elokuva vuodelta 1962. Elokuva perustuu Richard Condonin romaaniin Mantšurian sankari, jonka pohjalta käsikirjoituksen teki George Axelrod. Angela Lansbury oli Oscar-ehdokkaana parhaasta naissivuosasta ja Ferris Webster parhaasta leikkauksesta. Mantshurian kandidaatti valittiin vuonna 1993 National Film Registryn arkistoitavien elokuvien joukkoon. American Film Instituten vuonna 2001 julkistamalla kaikkien aikojen jännittävimpien amerikkalaiselokuvien listalla Mantshurian kandidaatti arvioitiin sijalle 17. == Juoni == Kersantti Raymond Shaw’n (Laurence Harvey) johtama joukkue joutuu korealaisten joukkojen väijytykseen ja vangiksi. Kotiinpalattuaan hän saa sankarin vastaanoton ja palkitaan Medal of Honorilla. Pian käy kuitenkin selväksi, että joukkueen miehet ovat ennen vapautustaan joutuneet aivopesuun, ja useat heistä näkevät toistuvia painajaisia. Kokemuksesta eniten kärsineelle kapteeni Bennet Marcolle (Frank Sinatra) selviää, että venäläiset ja kiinalaiset agentit ovat ohjelmoineet Shaw’n oikeaa käskyä odottavaksi salamurhaajaksi: kun hänelle näytetään ruuturouva-pelikortti, hänen on ohjelmointinsa mukaan tehtävä mitä tahansa hänelle sen jälkeen käsketään. Shaw’n amerikkalainen valvoja on hänen äitinsä (Angela Lansbury), joka on valmis mihin tahansa saadakseen täysin hallitsemansa toisen aviomiehensä presidentiksi. Hän ryhtyy yhteistyöhön vihollisen kanssa ja on jopa valmis uhraamaan oman poikansa toteuttaakseen hankkeensa. == Roolit == == Kielto ja ensi-ilta Suomessa == Valtion elokuvatarkastamo asetti elokuvalle ikärajan KK (Kokonaan kielletty) 1963 ulkopoliittisista syistä. Elokuvaa ei siten saanut Suomessa levittää eikä esittää laillisesti. Se sai lopulta ensi-iltansa vasta vuonna 1989, kun ulkopoliittista kieltoperustetta ei enää voinut käyttää. Ensi-iltaan vapauttamisen yhteydessä elokuvatarkastamo oli erikseen toivonut, että elokuvan markkinoinnissa ei mainittaisi elokuvan olleen kielletty ulkopoliittisista syistä. Tarkastamon johtaja Jerker A. Eriksson sanoi Helsingin Sanomien haastattelussa 1989, että ”Poliittisista syistä aikoinaan kielletyt filmit voidaan hyväksyä nyt, poikkeuksetta, melko varmasti.” == Lähteet == == Kirjallisuutta == * Marcus, Greil: ”Kylmän sodan uni: Mantshurian kandidaatti”, Filmihullu 6/2006. Luokka:Vuoden 1962 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:John Frankenheimerin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset poliittiset trillerit Luokka:Yhdysvaltalaiset psykologiset jännityselokuvat Luokka:Kokonaan kielletyt elokuvat Suomessa Luokka:Elokuvat Korean sodasta
Alueen invarianssilause

Alueen invarianssilause on metrisen avaruuden \mathbf{}\mathbb{R}^{n} (missä \mathbf{}n\geq 1) topologiaan liittyvä tulos, joka sanoo, että jos avaruuden \mathbf{}\mathbb{R}^{n} osajoukko \mathbf{}U on avoin ja kuvaus \mathbf{}f: U\to \mathbb{R}^{n} on jatkuva ja injektio, niin kuvajoukko \mathbf{}f(U) on avaruuden \mathbf{}\mathbb{R}^{n} avoin osajoukko ja kuvaus \mathbf{}f: U\to f(U) on homeomorfismi. Luokka:Topologia Luokka:Matemaattiset teoreemat
Stephen Lysak

Stephen John ("Steve") Lysak (7. elokuuta 1912 Newark, New Jersey – 30. heinäkuuta 2002 Yonkers, New York) oli yhdysvaltalainen meloja. Hän osallistui vuoden 1948 kesäolympialaisiin Lontoossa ja sai siellä Stephen Macknowskin kanssa kaksi mitalia; kultaa tuli 10 000:n (aika: 55:55.4) ja hopeaa 1 000:n metrin (aika: 5:08.2) kanadalaiskaksikoista.Steve Lysak Biography and Olympic Results | Olympics at Sports-Reference.com Lysakin veli oli John Lysak, joka myös oli olympialaisissa kilpaillut meloja. Veljesten äiti kuoli vuoden 1918 influenssapandemiassa, ja isä lähetti lapset orpokotiin. He aloittivat soutamisen Hudson-joessa kotitekoisilla veneillä.John Lysak Biography and Olympic Results | Olympics at Sports-Reference.com Lysak edusti Yonkers Canoe Clubia ja voitti myös kansallisia mestaruuksia. Hän suunnitteli ja rakensi kanootin, jota hän Macknowskin kanssa käytti olympialaisissa. == Lähteet == Luokka:Yhdysvaltalaiset melojat Luokka:Yhdysvaltalaiset olympiavoittajat Luokka:Yhdysvaltalaiset olympiamitalistit Luokka:Vuonna 1912 syntyneet Luokka:Vuonna 2002 kuolleet
Sweet Hitch-Hiker

Sweet Hitch-Hiker on Creedence Clearwater Revivalin heinäkuussa 1971 ilmestynyt kappale ja single. Se oli kitaristi Tom Fogertyn eron myötä trioksi kutistuneen yhtyeen ensimmäinen julkaisu, ja samalla CCR:n viimeinen top 10 -hitti Yhdysvalloissa. Suoraviivainen ”Sweet Hitch-Hiker” sisältyy myös vuonna 1972 julkaistulle Mardi Gras -albumille. Kappaleessa mainittava Greasy King oli hampurilaiskoju lähellä yhtyeen harjoitustilaa, Cosmo's Factorya, Berkeleyssä Kaliforniassa. Singlen b-puolen kappale ”Door to Door” on yhtyeen basistin Stu Cookin kirjoittama ja laulama. Myös se löytyy Mardi Gras'lta. ==Kappaleet singlellä== A-puoli # B-puoli # * ==Lähteet== *Kappaleet, tuottajat, kestot: Singlen tiedot norwegiancharts.com-sivustolla ===Viitteet=== Luokka:Creedence Clearwater Revivalin kappaleet Luokka:Vuoden 1971 kappaleet
Bahrain olympialaisissa

Bahrain osallistui olympialaisiin ensimmäisen kerran Los Angelesissa 1984 ja on ollut mukana kaikissa kesäolympialaisissa sen jälkeen. Talvikisoihin maa ei ole osallistunut. Bahrain on saavuttanut kolme olympiamitalia, jotka kaikki ovat tulleet yleisurheilusta vuosien 2012 ja 2016 olympialaisissa. Bahrainia edustanut Rashid Ramzi voitti alun perin kultaa miesten 1 500 metrin juoksussa Pekingissä 2008, mutta hänet hylättiin myöhemmin dopingin vuoksi. == Mitalit lajeittain == == Mitalit olympialaisittain == == Olympiamitalistit == == Lähteet == *
Anna ja Siamin kuningas

Anna ja Siamin kuningas () on John Cromwellin ohjaama yhdysvaltalainen elokuva vuodelta 1946. Se perustuu Margaret Landonin anglointialaisesta Anna Leonowensista kertovaan romaaniin. Samaan romaaniin pohjautuu myös vuonna 1956 valmistunut musikaalielokuva Kuningas ja minä. Anna ja Siamin kuningas sai Oscar-palkinnon parhaasta lavastuksesta ja parhaasta kuvauksesta. Lisäksi se oli ehdolla kolmessa muussa kategoriassa. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Näyttelijät == == Lähteet == == Aiheesta muualla == * Luokka:Vuoden 1946 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:John Cromwellin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset romanttiset draamaelokuvat Luokka:Parhaan kuvauksen Oscar-palkinnon saaneet elokuvat Luokka:Parhaan lavastuksen Oscar-palkinnon saaneet elokuvat
Youcef Ghazali

Youcef Ghazali (s. 24. tammikuuta 1988 Ben Badis, Algeria) on algerialainen jalkapalloilija. Hyökkääjänä pelaava Ghazali edustaa Algerian pääsarjassa pelaavaa ES Sétifiä. ==Ura== Ghazali aloitti ammattilaisuransa WA Tlemcenin riveissä kaudella 2007–2008. Hän pelasi seurassa kolmen kauden verran, kunnes siirtyi vuonna 2010 ES Sétifiin.La Fiche de Youcef GHAZALI DZFoot Viitattu 30.11.2010 ==Saavutukset== *UNAF Supercup: 2010 ==Lähteet== Luokka:Algerialaiset jalkapalloilijat Luokka:Vuonna 1988 syntyneet Luokka:Elävät henkilöt
Capsula interna

Capsula interna eli sisäkotelo on aivoissa molemmilla aivopuoliskoilla sijaitseva osa. Sen kautta kulkee suurin osa isoaivokuoren ja sen alaisten rakenteiden välisistä hermosyistä. Sisäkotelossa hermosyyt on pakattu tiivisti yhteen, mutta sisäkotelon ja isonaivokuoren välissä hermosyyt leviävät ja muodostavat sepelviuhkan corona radiata. Sisäkotelo kulkee häntätumakkeen nucleus caudatus ja talamuksen thalamus sekä aivokuorrukan putamen välistä, ohittaen edellä mainitut rakenteet lateraalisesti. ==Lähteet== Luokka:Aivot
Gustav Freij

Karl Gustav Herbert Freij (17. maaliskuuta 1922 Silvåkra – 4. elokuuta 1973 Malmö) oli ruotsalainen painija. Hän sai 67 kg -sarjan kreikkalais-roomalaisessa painissa olympiakultaa vuonna 1948, -hopeaa 1952 ja -pronssia 1960. Hän sai myös painin maailmanmestaruuskilpailuissa kultaa vuonna 1953, hopeaa 1950 ja pronssia 1955. Hän edusti Malmön IK Spartaa.Gustav Freij Biography and Olympic Results | Olympics at Sports-Reference.com == Lähteet == Luokka:Ruotsalaiset kreikkalais-roomalaisen tyylin painijat Luokka:Ruotsalaiset olympiavoittajat Luokka:Ruotsalaiset olympiamitalistit Luokka:Vuonna 1922 syntyneet Luokka:Vuonna 1973 kuolleet
Ercole Gallegati

Ercole Gallegati (21. marraskuuta 1911 Faenza, Ravenna – 19. elokuuta 1990) oli italialainen painija. Hän kilpaili kesäolympialaisissa vuosina 1932, 1936, 1948 ja 1952; vuosina 1932 ja 1948 hän sai pronssimitalit. Vielä vuoden 1952 kisoissa hän sijoittui 79 kg:n sarjassa pistesijalle. Pronssisijalle hän ylsi myös painin Euroopan-mestaruuskilpailuissa 1934.Ercole Gallegati Biography and Olympic Results | Olympics at Sports-Reference.com == Lähteet == Luokka:Italialaiset kreikkalais-roomalaisen tyylin painijat Luokka:Italialaiset olympiamitalistit Luokka:Vuonna 1911 syntyneet Luokka:Vuonna 1990 kuolleet
Pietro Lombardi

Pietro Lombardi (6. kesäkuuta 1922 Bari – 5. lokakuuta 2011 Bari) oli italialainen kreikkalais-roomalaisen tyylin painija ja olympiavoittaja. Lombardi kilpaili kesäolympialaisissa vuosina 1948 ja 1952: Lontoossa vuonna 1948 hän voitti 52 kg:n sarjan kultamitalin. Helsingissä 1952 hän paini sarjassa 57 kg, jossa sijoittui kahdeksanneksi. Lombardi saavutti myös kaksi pronssimitalia maailmanmestaruuskilpailuissa vuosina 1950 ja 1955.Pietro Lombardi Biography and Olympic Results == Lähteet == * Lombardi, Pietro (ITA) foeldeak.com === Viitteet === Luokka:Italialaiset kreikkalais-roomalaisen tyylin painijat Luokka:Italialaiset olympiavoittajat Luokka:Vuonna 1922 syntyneet Luokka:Vuonna 2011 kuolleet
Kuningas Salomonin kaivokset (vuoden 1950 elokuva)

Kuningas Salomonin kaivokset (King Solomon’s Mines) on Compton Bennettin ja Andrew Martonin ohjaama yhdysvaltalainen elokuva vuodelta 1950. Elokuva perustuu Henry Rider Haggardin samannimiseen romaaniin. Elokuva sai Oscar- palkinnon parhaasta kuvauksesta ja parhaasta leikkauksesta. Lisäksi se oli ehdolla parhaan elokuvan palkinnon saajaksi. Elokuvassa Stewart Granger näyttelee seikkailija Allan Quatermainia, jonka Deborah Kerrin näyttelemä Elizabeth Curtis palkkaa etsimään Afrikassa kadonnutta aviomiestään. == Roolit == == Lähteet == == Aiheesta muualla == * Luokka:Vuoden 1950 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat Luokka:Yhdysvaltalaiset seikkailuelokuvat Luokka:Andrew Martonin ohjaamat elokuvat Luokka:Compton Bennettin ohjaamat elokuvat Luokka:Metro-Goldwyn- Mayerin elokuvat
Desmodium gangeticum

Desmodium gangeticum (Sanskrit: अंशुमती anshumati, ध्रुवा dhruva, दीर्घमूला dirghamoola, पीवरी pivari, शालपर्णी shalaparni) on Fabaceae-heimoon kuuluva kasvi. Kasvi luetaan uuselintarvikkeisiin, jota sisältävä yrttivalmiste vedettiin Suomessa pois markkinoilta, koska kasvin turvallisuudesta ei ole tietoaIntialainen yrttivalmiste vedettiin markkinoilta, Helsingin Sanomat, 30.11.2010 sivu A 9 eikä valmisteelle ole haettu markkinointilupaa.Jiva Chyawanprash -yrttivalmiste pois markkinoilta Turun Sanomat, 29.11.2010, viitattu 30.11.2010 == Lähteet == == Aiheesta muualla == * ITIS: Desmodium gangeticum * United States Department of Agriculture (USDA): Desmodium gangeticum * Flora of China: Desmodium gangeticum * Dr. Duke's Phytochemical and Ethnobotanical Databases: Desmodium gangeticum * Centre for Agriculture and Biosciences International (CABI): Desmodium gangeticum Luokka:Hernekasvit
Torsten Rudeen

Torsten Rudeen (9. maaliskuuta 1661 Lysvik, Värmlanti – 9. syyskuuta 1729 Linköping) oli ruotsalainen runoilija, runouden professori, piispa ja valtiopäiväedustaja. Rudeen oli vuodesta 1692 alkaen runouden professori, 1706 teologian professori ja tuomiorovasti Turussa, 1708 Karlstadin superintendentti ja 1716 Linköpingin piispa. Hän on julkaissut muun muassa Finska Helicons underdånige fägnesånger (1704). Merkittävimpiä ovat hänen käsikirjoituksina säilyneet lyyrilliset runonsa. Hänen lapsensa aateloitiin 1719 nimellä Rudenschöld.Rudeen, Torsten, Tietosanakirja osa 8. Tietosanakirja-osakeyhtiö 1916 Rudeenin isä Haquinus Rudenius oli Lysvikin kappalainen ja äiti Christina Falk. Rudeen kävi Karlstadin lukion, jonka jälkeen hän meni Uppsalan yliopistoon 1678. Itämaisten kielten professorin Gustaf Peringerin ohjauksessa hän väitteli 1691 (pro gradu), saaden filosofian maisterin paperit. Vuonna 1692 Rudeen nimitettiin Turun Akatemian runousopin professoriksi. Hän oli jo vuosia kirjoittanut runoja juhlatilaisuuksiin ja myös lausunut niitä. Turussa häneltä tilattin paljon virallisia runoja ja muistopuheita. Hänet vihittiin papiksi Turun hiippakunnassa syyskuussa 1699 ja hänen palkkapitäjäkseen määrättiin Paimio, joka vaihdettiin Piikkiöksi 1701. Vuonna 1706 hänelle myönnettiin kolmannen teologian professuuri. Samana vuonna hänet nimitettiin myös Turun ruotsalaisen seurakunnan tuomiorovastiksi ja kirkkoherraksi. Hänen toimikautensa näissä viroissa jäi lyhyeksi, sillä jo 1709 hän muutti Ruotsiin Karlstadin piispaksi. Linköpingin piispaksi hänet nimitettiin 1716, ja samalla Ruotsin valtiopäiville pappissäädyn puhemieheksi. Rudeen vihittiin 1719 teologian tohtoriksi. Vuonna 1692 Rudeen avioitui Anna Christoffersdotter Brunellin kanssa. Tämä kuoli 1695, ja Rudeen avioitui toistamiseen 1696 Magdalena Wallvikin kanssa, joka oli kuningttaren hovineiti. Vuonna 1719 vaimo ja lapset aateloitiin, ja he saivat nimekseen Rudenschöld. Rudeenilla oli kahdeksan lasta,Rudenschöld, Nordisk familjebok 23. 1916 joista tunnettuja ovat ainakin seuraavat: *Carl Rudenschöld (1698–1783), ruotsalainen diplomaatti, Torsten Rudeenin poika **Magdalena Rudenschöld (1766–1823), ruotsalainen poliittinen vehkeilijä, K. M. Armfeltin rakastettu, Carl Rudenschöldin tytär *Ulrik Rudenschöld (1704–1765), ruotsalainen taloustieteilijä ja runoilija, Torsten Rudeenin poika. Turun Akatemiassa Rudeen ohjasi Benedictus Granrothin väitöskirjan joutsenten laulusta (Exercitium academicum, De cantu cygnorum). Hän ohjasi myös Jacob Wijkarin tutkielman Pohjanlahden hylkeistä. == Lähteet == * Lehikoinen, Esa; Lemmetyinen, Risto; Vuorisalo, Timo & Kivistö, Sari: Suomen lintutieteen synty – Turun Akatemian aika. Faros 2009, Turku. ISBN 978-952-5710-04-5 ===Viitteet=== Luokka:Ruotsalaiset runoilijat Luokka:Ruotsalaiset ornitologit Luokka:Ruotsin kirkon piispat ja arkkipiispat Luokka:Vuonna 1661 syntyneet Luokka:Vuonna 1729 kuolleet Luokka:Linköpingin hiippakunta
Aili Runne

Aili Siviä Runne (o.s. Peippo; 22. helmikuuta 1920 ParikkalaOtavan Iso Musiikkitietosanakirja 5, s. 84. Otava, Helsinki 1979. – 22. syyskuuta 1999Aili Runne — Meteli.net) oli suomalainen säveltäjä ja sanoittaja, jonka tunnetuimpia kappaleita ovat Annikki Tähden laulama ”Muistatko Monrepos’n”, johon Runne teki tekstin sekä Anna Mutasen laulama ”Laps’ olen Karjalan”, johon Runne teki sävellyksen ja sanoituksen. Aili Runne oli musiikkineuvos Ossi Runnen käly. Runne on haudattu Malmin hautausmaalle Helsinkiin. == Kirjallista tuotantoa == * .... Minä en paljon pyydä.... : vapaamittaisia Tanka-runoja ja vähän muitakin. Informedia, Helsinki 1977 * Dubrovnikin kukkivat muurit : runoja ; kuv. Eka Lainio ; kuusi runoa serbokroatian kielelle käänt. Osman Djikić. A. Runne, Helsinki 1982 ==Lähteet== ==Aiheesta muualla== * * Luokka:Suomalaiset säveltäjät Luokka:Suomalaiset sanoittajat Luokka:Vuonna 1920 syntyneet Luokka:Vuonna 1999 kuolleet
Muistio

Muistio (lyhenne PM) on jonkin asian käsittelyn pohjaksi laadittu, yleensä luonnosmainen kirjallinen selostus eli memorandumi tai promemoria.MOT Kielitoimiston sanakirja 2.0 © Kotimaisten kielten tutkimuskeskus ja Kielikone Oy Jos kokouksesta ei ole olemassa etukäteen laadittua esityslistaa, kutsutaan siitä laadittua selvitystä kokousmuistioksi. == Lähteet == Luokka:Dokumentit ru:Инвестиционный меморандум
Bittern-luokka (sluuppi)

Bittern-luokka oli Britannian kuninkaallisen laivaston kolmen sluupin muodostama alusluokka toisessa maailmansodassa. == Alukset == HMS Enchantress, jonka alkuperäisenä nimenä oli HMS Bittern, oli luokan alkuperäinen nimikkoalus, jonka valmistus alkoi aseistettuna Amiraliteetin jahtina. Sen aseistuksena oli lopullisesta poiketen ainoastaan kaksi yksiputkista 4,7 tuuman tykkiä etukannella ja neljä kolminaulaista kunnialaukaustykkiä. Alukselle asennettiin ilmatorjunta-aseistus vasta sodan alettua ja takakannen majoitustilat estivät takimmaisten tykkitornien asentamisen. HMS Stork valmistui aseistamattomana tutkimusaluksena ja aseistettiin vasta sodan alettua. Kolmas alus HMS Bittern, joka oli alun perin HMS Enchantress, valmistui suunnitelmien mukaan aseistettuna sluuppina. Alus oli myös luokan ainoa, joka tuhoutui sodan aikana. Bittern-luokan sluupitHague 1993 s. 61 Nimi Telakka Kölinlasku Vesille Valmis Kohtalo HMS Bittern (ex-HMS Enchantress) J. Samuel White and Company, Cowes 27. elokuuta 1936 14. heinäkuuta 1937 15. maaliskuuta 1938 uponnut ilmapommituksessa 30. huhtikuuta 1940 Namsoksen edustalla HMS Enchantress John Brown and Company, Clydebank 9. maaliskuuta 1934 21. joulukuuta 1934 4. huhtikuuta 1935 myyty siviili käyttöön 1946 nimettynä Lady Enchantressiksi HMS Stork William Denny and Brothers, Dumbarton 19. kesäkuuta 1935 21. huhtikuuta 1936 10. syyskuuta 1936 romutettu 1958 ==Lähteet== * * === Viitteet === *
Egret-luokka (sluuppi)

Egret-luokka oli Britannian kuninkaallisen laivaston kolmen aluksen muodostama sluuppiluokka. Alukset, jotka olivat suurennettuja ja vahvemmin aseistettuja Bittern-luokan aluksia, palvelivat toisessa maailmansodassa. == Alukset == Alukset varustettiin Denny Brown vakaimilla ja niiden varustukseen kuuluivat ilmatorjuntatykistön etäisyydenmittaukseen tarkoitettu HACS-järjestelmä. Egret-luokan sluupitHague 1993 s. 67 Nimi Telakka Kölinlasku Vesille Valmis Kohtalo HMS Auckland (ex-HMS Heron) William Denny and Brothers, Dumbarton 16. kesäkuuta 1937 30. kesäkuuta 1938 16. marraskuuta 1938 syöksypommittajien upottama 24. kesäkuuta 1941 Tobrukin edustalla HMS Pelican John I. Thornycroft and Company, Woolston 7. syyskuuta 1937 12. syyskuuta 1938 2. maaliskuuta 1939 romutettu 1958 HMS Egret J. Samuel White and Company, Cowes 21. heinäkuuta 1937 31. toukokuuta 1938 10. marraskuuta 1938 Saksan ilmavoimien liitopommin upottama 27. elokuuta 1943 Biskajanlahdella ==Lähteet== * * === Viitteet === Luokka:Kuninkaallisen laivaston sluupit Luokka:Sluuppiluokat
Lance

Lance voi tarkoittaa seuraavia: == Paikkoja == * Łańce, kylä Sleesian Kornowacissa, Puolassa == Henkilöitä == === Lance sukunimenä === * Sylvia Harper, o.s. Lance (1895–1982), australialainen tennispelaaja * Trey Lance (s. 2000), yhdysvaltalainen amerikkalaisen jalkapallon pelaaja === Lance etunimenä === *Lance Armstrong (s. 1971), yhdysvaltalainen maantiepyöräilijä *Lance Bade (s. 1971), yhdysvaltalainen haulikkoampuja *Lance Barber (s. 1973), yhdysvaltalainen näyttelijä *Lance Bass (s. 1979), yhdysvaltalainen muusikko *Lance Bouma (s. 1990), kanadalainen jääkiekkoilija *Lance Deal (s. 1961), yhdysvaltalainen moukarinheittäjä *Lance Dossor (1916–2005), brittiläis- australialainen pianisti ja pianopedagogi *Lance Fortnow (s. 1963), yhdysvaltalainen laskentatieteen professori ja tietokirjailija *Lance Henriksen (s. 1940), yhdysvaltalainen näyttelijä *Lance Kinsey (s. 1959), kanadalainen näyttelijä *Lance Larson (1940–2024), yhdysvaltalainen kilpauimari ja olympiavoittaja *Lance Macklin (1919–2002), brittiläinen kilpa- autoilija *Lance Percival (1933–2015), brittiläinen näyttelijä *Lance Pitlick (s. 1967), yhdysvaltalainen jääkiekkoilija *Lance Reddick (1962–2023), yhdysvaltalainen näyttelijä ja muusikko *Lance Reventlow (1936–1972), yhdysvaltalainen kilpa-autoilija *Lance Stroll (s. 1998), kanadalainen autourheilija *Lance Ward (s. 1978), kanadalainen jääkiekkoilija *Lance Williams (s. 1980), yhdysvaltalainen koripalloilija === Kuvitteellisia henkilöitä === * Lance, Pokémon == Muita merkityksiä == *HMS Lance, Britannian Kuninkaallisen laivaston L-luokan hävittäjä *MGM-52 Lance, yhdysvaltalainen taktinen ydinohjus
Johan Grysselius

Johan Grysselius, myös Gryzelius tai Grusselius, (22. marraskuuta 1738 Gällersta, Ruotsi – 8. huhtikuuta 1788 Tornio) oli ruotsalainen lääkäri ja lintutieteilijä. Grysseliuksen vanhemmat olivat talonpoika Olof Gustafsson ja Kerstin Jönsdotter. Hänen opintiensä alkoi Örebrosta ja ylioppilaaksi hän tuli Strängnäsin lukiosta 1751–1752. Hän opiskeli Uppsalan yliopistossa lääketiedettä, mutta jo parin vuoden kuluttua rupesi piirilääkäriksi Pohjois- Ruotsiin, muun muassa Piitimeen, jonne hän perusti terveyslähteen 1761. Skellefteåssa Grysselius aloitti rokotukset samana vuonna. Vuonna 1762 Grysselius siirtyi opiskelemaan Turun Akatemiaan. Hän väitteli professori Johan Lechen ohjauksessa helmikuussa 1764. Väitöksen aiheena oli kiistanalainen teoria pääskyjen talvehtimisesta vesistöjen pohjaliejussa (De commoratione hybernali et peregrinationibus hirundinum). Grysselius ja Leche osoittivat tarkoin mittauksin ja havainnoin teorian mahdottomuuden, mutta kesti silti vielä lähes sata vuotta, ennen kuin tiedeyhteisö lopullisesti vakuuttui. Grysselius valmistui filosofian kandidaatiksi 1765. Hän palasi Uppsalaan ja jatkoi lääketieteen opiskelua Carl von Linnén ohjauksessa. Grysselius väitteli tohtoriksi 1768 ja Linné toimi praeseksena. Grysselius nimitettiin Västerbottenin piirilääkäriksi ja 1781 Tornion piirilääkäriksi. Tornioon hän perusti apteekin 1787 ja Piitimeen terveyskylpylän 1769. Grysselius avioitui Torniossa 6. elokuuta 1773 neiti Fredrika Pippingin kanssa. Torniossa heille syntyi ainakin neljä lasta.Suomen Sukututkimusseuran Tornion seurakunnan kastettujen ja vihittyjen luettelot == Lähteet == * Lehikoinen, Esa ym.: Suomen lintutieteen synty – Turun Akatemian aika. Faros, Turku 2009. ISBN 978-952-5710-04-5 * ===Viitteet=== Luokka:Ruotsalaiset ornitologit Luokka:Ruotsalaiset lääkärit Luokka:Vuonna 1738 syntyneet Luokka:Vuonna 1788 kuolleet
Lauderdale

Lauderdale tarkoittaa muun muassa seuraavia: *Lauderdale, laakso ja alue Skotlannissa * HMS Lauderdale, Britannian Kuninkaallisen laivaston saattuehävittäjä * Fort Lauderdale, kaupunki Yhdysvalloissa Floridan osavaltiossa * Fort Lauderdale -lentoasema, Hollywoodin kansainvälinen lentoasema ==Sukunimi== * Jim Lauderdale (s. 1957), yhdysvaltalainen country- ja bluegrasslaulaja
Porajärvi (Aunuksen Karjala)

Porajärvi (karj. Porarvi, ) on entinen kunta Aunuksen Karjalassa Venäjän keisarikunnassa. Porajärven kunta käsitti Suunujoen vesistöalueen pohjoisosan Suomen rajalta ja kuului Aunuksen kuvernementin Poventsan kihlakuntaan. Porajärven naapurikuntia olivat Poventsan kihlakunnan alueella Repola, Paatene, Mäntyselkä ja Lintujärvi sekä Suomen puolella Suojärvi ja Ilomantsi. Kunnan pinta-ala oli noin 10 000 km² ja vuonna 1918 siellä oli noin 2 300 asukasta. ==Historia== Porajärven kunta perustettiin vuonna 1873. Porajärvi kuului alueeseen, joka tuli 1800-luvulla tunnetuksi elinvoimaisesta runonlauluperinteestä. Heimosotien aikana Porajärvi äänesti Suomeen liittymisen puolesta ja liittyi Suomeen vuonna 1919. Vuonna 1920 solmitussa Tarton rauhassa Suomi luovutti Porajärven ja Repolan Neuvosto-Venäjälle. Porajärven kunta lakkautettiin 1920-luvun alussa ja liitettiin Petrovskin piiriin, jossa siitä muodostettiin kolme kyläneuvostoa. Porajärven kyläneuvostoon kuuluvat kylät olivat Porajärven lisäksi: Hinkerinvaara, Kostamus, Kuutamalahti, Poikki ja Palvajärvi sekä Valasmon tehdas. Vuonna 1926 kyläneuvostossa oli 626 asukasta, joista karjalaisia oli 556, venäläisiä 52, suomalaisia 13 ja muita viisi. Lupasalmen kyläneuvostoon kuuluvat kylät olivat Lupasalmen lisäksi: Saari, Pusamalahti ja Soimivaara. Vuonna 1926 kyläneuvostossa oli 536 asukasta, joista karjalaisia 531, venäläisiä kolme ja suomalaisia kaksi. Klyyssinvaaran kyläneuvostoon kuuluvat kylät olivat Klyyssinvaaran lisäksi: Vitsavaara, Himola, Lautavaara, Roikonniemi, Sianvaara ja Uskali sekä Roikonniemen metsätorppa. Vuonna 1926 kyläneuvostossa oli 695 asukasta, joista karjalaisia 681, suomalaisia 11 ja venäläisiä kolme. Jatkosodan aikana Porajärven alue oli Suomen miehittämä vuosina 1941–1944. Nykyisin entisen Porajärven kunnan eteläosa kuuluu Suojärven piirin Porajärven kuntaan ja pohjoisosa jakautuu Mujejärven piiriin kuuluviin Lentieran ja Sukkajärven kuntiin. == Katso myös == * Kalevalan kansallinen piiri == Lähteet == Luokka:Itä-Karjalan entiset kunnat
Naapuskosken kanava

Naapuskosken kanava on huviveneille tarkoitettu kanava Leppävirralla Kallaveden ja Unnukan välillä. Kanava valmistui vuonna 2005.Kartta ja tietoa kanavasta ==Lähteet== ==Aiheesta muualla== Luokka:Suomen kanavat Luokka:Leppävirran reitti
Svenska Teater

Svenska Teaterilla voidaan tarkoittaa seuraavia Suomessa toimivia ruotsinkielisiä teattereita: *Svenska Teatern (Helsinki) *Åbo Svenska Teater (Turku) *Wasa Teater (Vaasa)
Porajärvi (taajama)

Porajärvi (eteläkarj. Porarvi, ) on maaseututaajama ja Porajärven kunnan keskus Karjalan tasavallan Suojärven piirissä Venäjällä. Porajärvi sijaitsee Suunujoen yläjuoksun varrella noin 80 kilometriä Suojärveltä pohjoiseen. Porajärven taajamassa oli noin 4 100 asukasta vuonna 1996. Metsäteollisuus on merkittävä työllistäjä paikkakunnalla. Porajärven kautta kulkee Suojärvi–Jyskyjärvi-rata. == Historia == Porajärvi oli Venäjän keisarikunnan aikana Porajärven kunnan kirkonkylä. Kylä oli Suomen hallussa 1919-1920, kunnes luovutettiin Neuvosto-Venäjälle Tarton rauhassa. Porajärven kunta lakkautettiin ja liitettiin Petrosvkin piiriin, jossa siitä muodostettiin kolme kyläneuvostoa. Porajärven kyläneuvostoon kuuluvat kylät olivat Porajärven lisäksi Hinkerinvaara, Kostamus, Kuutamalahti, Poikki ja Palvajärvi sekä Valasmon tehdas. Kyläneuvostossa oli vuonna 1926 626 asukasta, joista karjalaisia oli 556, venäläisiä 52, suomalaisia 13 ja muita viisi. Porajärven kylän asukasluku oli samana vuonna 258, joista karjalaisia oli 201, venäläisiä 43, suomalaisia yhdeksän ja muita 5. Neuvostoliiton hajoamisen jälkeen 1990-luvulla Porajärvi oli Porajärven asutushallintoalueen keskus ja vuoden 2006 kuntauudistuksessa siitä tuli nykyisen Porajärven kunnan keskus. ==Lähteet== Luokka:Suojärven piirin asutut paikat
Trois-Pistoles

Trois-Pistoles on noin 3 500 asukkaan historiallinen kylä Québecin provinssissa Kanadassa. Se sijaitsee Saint Lawrencen estuaarin etelärannalla Rivière-du-Loupin ja Rimouskin välillä, noin 250 kilometrin päässä Québecin kaupungista koilliseen. Kerrotaan, että kylä on saanut erikoisen nimensä (’kolme pistolea’) kolmen kultapistolen arvoisesta hopeapikarista, jonka merimiehet aikoinaan hukkasivat jokeen sen lähistöllä. Jo ennen Giovanni Caboton 1400-luvun lopussa tekemiä tutkimusmatkoja seudulla vieraili baskikalastajia ja -valaanpyytäjiä, joiden käyttämien valaanrasvauunien jäännöksiä on löydetty Ile-aux-Basquesista kylän edustalta. Vuonna 1687 Trois- Pistolesin kartanonherraksi nimettiin ranskalainen uudisasukas Charles Denys de Vitré, joka luovutti sen maat kymmenen vuotta myöhemmin Jean Rioux’lle vastineeksi Île d’Orléansista. Asukkaat saivat pitkään elantonsa maa- ja metsätaloudesta, mutta nykyään tärkeimpiä elinkeinoja ovat palvelut sekä matkailu. Kesällä kylästä on lauttayhteys Saint Lawrencen pohjoisrannalle. == Lähteet == == Aiheesta muualla == * Ville de Trois-Pistoles Luokka:Québecin kylät
Kurt Pettersén

Kurt Arne Pettersén (21. kesäkuuta 1916 Borås – 15. marraskuuta 1957 Borås) oli ruotsalainen painija, joka edusti Borås Brottningsklubbia. Hän voitti vuoden 1948 kesäolympialaisissa Lontoossa kultamitalin 57 kg -sarjan kreikkalais-roomalaisessa painissa. Painin Euroopan-mestaruuskilpailuissa Pettersén sai kolme hopeamitalia vuosina 1938, 1939 ja 1949.Kurt Pettersén Biography and Olympic Results | Olympics at Sports-Reference.com == Lähteet == Luokka:Ruotsalaiset kreikkalais-roomalaisen tyylin painijat Luokka:Ruotsalaiset vapaapainijat Luokka:Ruotsalaiset olympiavoittajat Luokka:Vuonna 1916 syntyneet Luokka:Vuonna 1957 kuolleet
Chicago Board Options Exchange

Chicago Board Options Exchange, CBOE on maailman vanhin ja yksi suurimmista optiokauppaa tekevistä johdannaispörsseistä. CBOE perustettiin 1973. ==Katso myös== *Chicagon pörssi *Chicagon raaka-ainepörssi Luokka:Arvopaperipörssit Luokka:Yhdysvaltalaiset finanssipalveluyhtiöt
Merseysiden derby

Merseysiden derby on jalkapallon derby-ottelu, jossa kohtaavat englantilaiset seurat Everton FC ja Liverpool FC. Molemmat seurat ovat kotoisin Liverpoolista, Merseysidestä. Everton ja Liverpool kuuluvat Englannin menestyneimpiin seuroihin, sillä ne ovat voittaneet yhteensä 28 mestaruutta tehden Liverpoolista Englannin menestyksekkäimmän jalkapallokaupungin. Evertonilla ja Liverpoolilla ei ole mitään poliittista tai uskonnollista erottavaa tekijää ja niiden kotikentät, Goodison Park ja Anfield, ovat lähekkäin Stanley Park -puiston vastakkaisissa päissä. Useissa perheissä on molempien kannattajia ja derbyä kutsutaankin usein myös nimellä The Friendly Derby (). Toisaalta nykyään seurojen kohtaamiset Valioliigassa ovat olleet hyvin kovaotteisia ja kiivaita. Monet Evertonin kannattajat ovat vieläkin katkeria Liverpoolin kannattajien aiheuttaman Heyselin onnettomuuden takia. Englantilaiset seurat suljettiin Euroopan Cupista viideksi vuodeksi ja juuri mestaruuden voittanut Evertonin menetti mahdollisuuden osallistua cupiin yhdellä sen kaikkien aikojen parhaista joukkueista. Suurimpana Merseysiden derbynä pidetään FA Cupin viidennen kierroksen uusintaottelua vuonna 1991. Ensimmäinen ottelu oli päättynyt 0-0. Uusintaottelussa Liverpool ja Everton tekivät maaleja vuorotellen. Aluksi Peter Beardsley vei Liverpoolin kahdesti johtoon Evertonin Graeme Sharpin aina tasoittaessa. Liverpool oli aivan ottelun varsinaisen peliajan loppuun asti kiinni voitossa Ian Rushin maalilla, mutta Tony Cottee tasoitti. Jatkoajalla John Barnes vei Liverpoolin taas johtoon, mutta Cottee onnistui jälleen tasoituksessa. Ottelu päättyi 4-4 ja Liverpoolin päävalmentaja Kenny Dalglish erosi seuraavana päivänä. Everton voitti toisen uusintaottelun viikkoa myöhemmin. == Tilastot == Liverpool ja Everton ovat kohdanneet vuoden 1894 jälkeen virallisissa otteluissa 213 kertaa: Kilpailu Ottelut Liverpoolin voitot Tasan Evertonin voitot Liiga / 1. divisioona 184 70 57 57 FA Cup 22 9 6 7 Liigacup 4 2 1 1 Community Shield 3 1 1 1 Yhteensä 213 82 65 66 Päivitetty 18. tammikuuta 2011 == Lähteet == Luokka:Englannin jalkapallo Luokka:Liverpoolin urheilu Luokka:Liverpool FC Luokka:Jalkapallon derby-ottelut
Gösta Gärdin

Gösta Gärdin (28. toukokuuta 1923 Linköping – 12. joulukuuta 2015 Jönköping) oli ruotsalainen nykyaikainen viisiottelija. Hän kilpaili Lontoon kesäolympialaisissa 1948 ja saavutti miesten yksilökilpailussa pronssimitalin.Gösta Gärdin Biography and Olympic Results | Olympics at Sports-Reference.com == Lähteet == == Aiheesta muualla == Luokka:Ruotsalaiset nykyaikaiset viisiottelijat Luokka:Ruotsalaiset olympiamitalistit Luokka:Vuonna 1923 syntyneet Luokka:Vuonna 2015 kuolleet
Mecklenburg-Strelitz (piirikunta)

Mecklenburg-Strelitz on entinen piirikunta, joka sijaitsi Mecklenburg-Etu- Pommerin piirikunnassa Koillis-Saksassa. Piirikunta rajautui pohjoisessa Demminin ja Ostvorpommernin piirikuntiin, idässä Uecker-Randowin piirikuntaan, etelässä Uckermarkin, Oberhavelin ja Ostprignitz-Ruppinin piirikuntiin Brandenburgin osavaltiossa, ja lännessä Müritzin piirikuntaan. Piiritön kaupunki Neubrandenburg oli lähes kokonaan piirikunnan ympäröimä. Mecklenburg- Strelitzin pääkaupunki oli Neustrelitz. Piirikunta lakkautettiin vuonna 2011, ja sen alue kuuluu nykyisen Mecklenburgische Seenplatten piirikuntaan. == Lähteet == == Aiheesta muualla == * Piirikunnan verkkosivut Luokka:Mecklenburg-Etu-Pommerin lakkautetut piirikunnat
Issa Hayatou

Issa Hayatou (9. elokuuta 1946 Garoua, Ranskan Kamerun – 8. elokuuta 2024 Pariisi, Ranska) oli kamerunilainen urheiluvaikuttaja. Hayatou oli Afrikan jalkapalloliiton CAF:in puheenjohtajana vuodesta 1987 vuoteen 2017, jolloin hän hävisi äänestyksen madagaskarilaiselle Ahmad Ahmadille. Kansainvälisen jalkapalloliiton Fifan hallituksen jäsenenä hän toimi vuodesta 1990 ja varapuheenjohtajana vuodesta 1992. Hayatou hävisi 2002 Fifan puheenjohtajaäänestyksen Sepp Blatterille äänin 139–56. Hayatou oli erityisesti joidenkin eurooppalaisten jäsenten puskema ehdokas, sillä he olisivat halunneet eroon Blatterista. Hayatou nousi vuonna 2015 virkaa toimittavaksi puheenjohtajaksi, kun Blatter hyllytettiin korruptiosyytösten takia. Hän jatkoi tehtävässä helmikuulle 2016, jolloin Gianni Infantino valittiin Blatterin seuraajaksi. Hayatou ei itse joutunut tuomituksi Fifaan kohdistuneissa laajoissa korruptiotutkimuksissa. Häneen kuitenkin kohdistettiin muutamia syytöksiä, jotka eivät kuitenkaan johtaneet jatkotoimiin. Hayatou oli 2001–2016 kansainvälisen olympiakomitean KOK:n jäsenenä ja vuodesta 2017 kunniajäsenenä. Hayatoun uutisoitiin maaliskuussa 2024 kuolleen, mutta uutiset perustuivat vain huhuihin, jotka eivät pitäneet paikkaansa. == Lähteet == Luokka:Kamerunilaiset henkilöt Luokka:Urheiluvaikuttajat Luokka:Kansainvälisen olympiakomitean jäsenet Luokka:Vuonna 1946 syntyneet Luokka:Vuonna 2024 kuolleet
William Grut

William Oscar Guernesey ”Wille” Grut (17. syyskuuta 1914 Tukholma – 20. marraskuuta 2012 Östersund) oli ruotsalainen nykyaikainen viisiottelija ja olympiavoittaja. Grut voitti miesten yksilökilpailussa olympiakultaa Lontoossa 1948. Hän sai vuonna 1948 myös Svenska Dagbladetin kultamitalin. Rooman kesäolympialaisissa 1960 Grut toimi Ruotsin lipunkantajana kisojen avajaisissa.Wille Grut Biography and Olympic Results | Olympics at Sports-Reference.com Bragdmedaljörer genom tiderna | Bragdguldet | SvD Grutin isä oli arkkitehti Torben Grut, ja hänen äitinsä Margit oli norjalaisen oopperalaulaja Olefine Moen tytär. Isä menetti omaisuuden Kreuger-romahduksessa, ja poika, joka oli haaveillut lääkärin urasta ja saanut jo paikan Cambridgen Pembroke Collegesta, päättikin valita uran armeijassa. Hänestä tuli everstiluutnantti. Vuoden 1948 talviolympialaisissa oli näytöslajina mukana talviviisiottelu, jossa Grut sai hopeaa. Hän myös voitti Ruotsin-mestaruuksia nykyaikaisessa viisiottelussa, uinnissa ja vesipallossa. Grut kuoli Östersundissa 20. marraskuuta 2012, 98-vuotiaana. == Lähteet == Luokka:Ruotsalaiset nykyaikaiset viisiottelijat Luokka:Ruotsalaiset uimarit Luokka:Ruotsalaiset olympiavoittajat Luokka:Vuonna 1914 syntyneet Luokka:Vuonna 2012 kuolleet
Demmin (piirikunta)

Demmin on entinen piirikunta, joka sijaitsi Mecklenburg-Etu-Pommerin osavaltiossa Pohjois-Saksassa. Piirikunta rajautui pohjoisessa Nordvorpommernin piirikuntaan, idässä Ostvorpommernin piirikuntaan, etelässä Mecklenburg-Strelitzin ja Müritzin piirikuntiin, ja lännessä Güstrowin piirikuntaan. Piirikunnan pääkaupunki oli Demmin. Piirikunta lakkautettiin 2011, ja sen alue kuuluu nykyisiin Mecklenburgische Seenplatten ja Vorpommern- Greifswaldin piirikuntiin. == Lähteet == == Aiheesta muualla == * Piirikunnan verkkosivut Luokka:Mecklenburg-Etu-Pommerin lakkautetut piirikunnat
Herralan VPK

Herralan VPK on Herralan kylässä Hollolassa toimiva vapaaehtoinen palokunta. Herralan VPK on perustettu virallisesti vuonna 1930 (yhdistysrekisteriin), mutta yhdistyksen toiminta alkoi jo 1800-luvun lopulla. Herralan VPK:lla on palokuntasopimus Päijät-Hämeen pelastuslaitoksen kanssa, jonka mukaisesti palokunnan tehtäviin kuuluu pelastaa ihmisiä ja omaisuutta tulipalojen tai muiden onnettomuuksien sattuessa. Palokunta kouluttautuu jatkuvasti omissa harjoitusilloissa sekä alueellisilla että valtakunnallisilla kursseilla. Palokunta rakensi talkoovoimin itselleen uuden aseman vuonna 2004. Uusi asema sijaitsee Savitie 4:ssa. Tiloissa on kolmen auton halli, koulutustilat, kalustotilaa ja saunatilat. Palokunnassa toimii hälytys-, nais-, nuoriso- ja veteraani-osastot ja vesisukellusryhmä. == Aiheesta muualla == * Päijät-Hämeen pelastuslaitos * Herralan VPK:n Facebook sivusto Luokka:Päijät-Hämeen pelastuslaitoksen sopimuspalokunnat Luokka:Hollola
Kertakirjautuminen

Kertakirjautuminen () on menetelmä, jossa pääsy useisiin palveluihin toteutetaan yhdellä käyttäjän todennuksella. Tarkoituksena on välttää toistuvat autentikointitarkastukset ja sujuvoittaa loppukäyttäjän eri sovelluspalveluiden käyttöä. Käyttäjätunnus voi olla muodoltaan sama tai erilainen. Kertakirjautumisratkaisun älykkyydestä riippuen käyttäjätunnuksen muoto ja erilaisuus joko hyväksytään tai hylätään. Kertakirjautumistoteutukset voidaan jakaa kahteen pääluokkaan: Web SSO (selainkertakirjautuminen) ja eSSO (, kertakirjautuminen työasemapohjaisiin sovelluksiin). Web SSO -toteutuksessa tarjotaan kertakirjautuminen selainkäyttöisiin sovelluksiin. Järjestelmä parhaimmillaan ei tarvitse loppukäyttäjän työasemaan tehtäviä asennuksia. eSSO-ratkaisuissa tarjotaan kertakirjautuminen kaikenlaisiin sovelluksiin sekä järjestelmiin ja se tarvitsee pääsääntöisesti työasemaan asennettavan asiakasohjelman. Eri ohjelmistotalojen kertakirjautumisratkaisut ovat hyvinkin erilaisia, mutta ratkaisua valittaessa kannattaa silti pohjana pitää yleisiä parhaita ratkaisuja ja kertakirjautumisen yleisiä määritelmiä. == Lähteet == Luokka:Tietoturva
Erik Grape

Erik Grape (4. huhtikuuta 1755 Ylikainuu, Ruotsi – 26. marraskuuta 1808 Alakainuu) oli ruotsalainen pappi ja luonnontutkija. Erik Grapen vanhemmat olivat Ylikainuun kirkkoherra Isak Isaksson Grape ja Margareta Fjelström. Grapen suku on saksalaista alkuperää. Erik Grape opiskeli Uppsalan yliopistossa ja valmistui papiksi 1781. Hän toimi ensin Pajalan kappalaisena, ja 1788 alkaen Enontekiön kirkkoherrana 18 vuoden ajan. Viimeksi hän ehti vielä toimia jonkin aikaa Alakainuun kirkkoherrana. Enontekiöllä Grape sattui isännöimään kahta eurooppalaista tutkimusmatkailijaa vuonna 1799. Ensin saapui englantilainen Edward Daniel Clarke, jolle Grape lahjoitti kirjoittamansa kuvauksen Enontekiöstä Enontekis Sokns Beskrifning. Clarke talletti sen Cambridgen yliopiston kirjastoon. Clarken lähdettyä saapui päivää myöhemmin italialainen Giuseppe Acerbi ruotsalaisen everstin A.E. Skjöldebrandin kanssa. Clarke ja Acerbi eivät ehtineet tavata. Grape antoi 1790-luvulla isorokkorokotuksen noin 40 aikuiselle saamelaiselle. Yksikään heistä ei sairastunut, vaikka tavallisesti puolet sairastuneista kuoli. Erik Grape ja Elisabet Margareta Turdfjaell vihittiin Pajalassa 15. helmikuuta 1787.Alatornion ja Tornion kaupungin paimenmuisto Ruotsin vallan aikana Heille syntyi ainakin kahdeksan lasta. Harald Larsson Hemsida Grapen pitäjänkuvaukseen sisältyy myös kuvaus Enontekiön linnustosta. == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 ===Viitteet=== Luokka:Ruotsalaiset papit Luokka:Ruotsalaiset ornitologit Luokka:Vuonna 1755 syntyneet Luokka:Vuonna 1808 kuolleet
Christopher Tärnström

Christopher Tärnström (1711 Funbo, Uplanti, Ruotsi – 4. joulukuuta 1746 Pulo Condor, nykyisin Côn Đảo, Vietnam) oli ruotsalainen luonnontutkija, pappi ja tutkimusmatkailija. Hän oli yksi Linnén apostoleista. Tärnström opiskeli Uppsalan yliopistossa ja valmistui papiksi 1739. Hän toimi opettajana Vaxholmissa ja Östhammarissa, kunnes meni opiskelemaan kasvitiedettä Uppsalaan. Carl von Linné oli hänen opettajanaan. Vuonna 1746 Tärnström jätti perheensä ja värväytyi ruotsalaiseen Calmariin laivapapiksi. Hän oli ensimmäinen Linnén apostoleista, joka lähti merentakaisiin maihin tutkimusmatkalle. Papin tehtävien lisäksi hänen oli tarkoitus tehdä tieteellisiä mittauksia ja hankkia teepensaita tai niiden siemeniä. Calmar purjehti Afrikan ympäri määränpäänä Kanton, jonne se ei kuitenkaan vaikeiden sääolojen takia päässyt, vaan jäi talveksi Pulo Condorin saaristoon nykyisen Vietnamin edustalle. Tärnström suoritti siellä tarkkoja havaintoja ja piti päiväkirjaa, joka myöhemmin julkaistiin nimellä En resa mellan Europa och Sydostasien år 1746. Hän kuoli malariaan joitakin viikkoja sairasteltuaan. Matkan aikana hänelle myönnettiin Uppsalassa tohtorin arvo. Linné joutui maksamaan leskelle ja orvoille elatusmaksua. Petrus Ekerman ohjasi Tärnströmin väitöskirjan Uppsalassa 1745. Väitöksen aiheena oli Ahvenanmaan luonto ja linnusto (Dissertatio Academica de Alandia Maris Baltici Insula). Tärnströmin nimeämien kasvien tieteellisen nimen perässä käytetään nimen jälkeen liitettävää auktorilyhennettä Tärnström. == Lähteet == * Lehikoinen, Esa ym.: Suomen lintutieteen synty – Turun Akatemian aika. Turku Faros 2009 ISBN 978-952-5710-04-5 === Viitteet === Luokka:Ruotsalaiset kasvitieteilijät Luokka:Ruotsalaiset ornitologit Luokka:Ruotsalaiset papit Luokka:Vuonna 1711 syntyneet Luokka:Vuonna 1746 kuolleet
Claes Egnell

Claes Robert Herman Vidarsson Egnell (29. tammikuuta 1916 Örebro – 15. tammikuuta 2012 FalunClaes Egnell hav avlidit ) oli ruotsalainen ampuja ja nykyaikaisen viisiottelun olympiamitalisti. Hän kilpaili Lontoon kesäolympialaisissa 1948 ollen 25 metrin kuvioammunnassa 24:s. Vuonna 1952 Helsingissä Egnell oli nykyaikaisen viisiottelun yksilökilpailussa 11:s ja kuului hopeaa saavuttaneeseen Ruotsin joukkueeseen.Claes Egnell Biography and Olympic Results | Olympics at Sports-Reference.com Vuoden 1948 talviolympialaisissa Egnell osallistui näytöslajina käytyyn talviviisiotteluun. Vuonna 1945 hän sai arvostetun Svenska Dagbladetin kultamitalin onnistuneen vuoden tuloksena. == Lähteet == Luokka:Ruotsalaiset ampujat Luokka:Ruotsalaiset nykyaikaiset viisiottelijat Luokka:Ruotsalaiset olympiamitalistit Luokka:Vuonna 1916 syntyneet Luokka:Vuonna 2012 kuolleet
Steriili

Steriili voi tarkoittaa: * Steriili, mikrobeista ja itiöistä puhdistettu * Hedelmätön eli lisääntymiskyvytön eliöyksilö, myös erityisemmin kirurgisesti steriloitu yksilö.
Tapani Haapasaari

Tapani Haapasaari (s. 1952 Kolari) on suomalainen viihdeharmonikkapedagogi ja tanssimuusikko. Haapasaaren mentoreina ovat olleet harmonikkataiteilija Veikko Ahvenainen sekä musiikin maisteri kapellimestari Jukka Ollila Torniosta. Harmonikan lisäksi Haapasaari soittaa kitaraa, bassoa ja rumpuja. Kouluiässä hän soitti myös trumpettia soittokunnassa. Ensimmäinen soitin hänellä oli mandoliini, joka isällään (Veli Haapasaari Nurmosta) oli mukana jatkosodassa. Varsinaisen työuransa hän on tehnyt mm. Lapin yliopistossa, Suomen Posti Oy:ssä, Sampo Pankissa ja Kolarin kunnan elinkeinotoimessa. Haapasaari on yhtyeineen esiintynyt lappilaisilla tanssilavoilla ja ravintoissa vuodesta 1978. Yhtye on toiminut myös eri artistien säestysbändinä. Haapasaari sai 2012 Kolarin kunnan kulttuuripalkinnon tekemästään musiikkikasvatustyöstä sekä Suomen Harmonikkaliiton hopeisen ansiomerkin. Haapasaari on opettanut Tunturi- Lapissa harmonikansoittoa Kolarin, Muonion ja Kittilän kansalaisopistoissa. Hän on myös vuonna 2001 aloitetun Ylläksen Harmonikkaleirin perustaja. Haapasaari järjestää vuosittain Ylläksellä Valtakunnallista Veikko Ahvenainen harmonikkakilpailua. Hänen oppilaistaan monet ovat menestyneet harmonikkakilpailuissa, kuten Kultaisen Harmonikan voittaneet Reijo Kumpulainen,Heidi Haapasaari (2000) ja Ukko-Pekka Yliranta (2008).Tasavallan Presidentti Aleksaber Stubb myönsi Haapasaarelle 19.4.2024 Director musices arvonimen.https://www.rantalakeus.fi/tasavallan-presidentti-myonsi-arvonimia- saajien-jo/6306227 == Lähteet == Luokka:Harmonikkapedagogit Luokka:Elävät henkilöt Luokka:Vuonna 1952 syntyneet Luokka:Suomalaiset harmonikansoittajat
Yhdystie 5555

(Puijontie) on Kuopiossa ruutukaavan pohjoisreunassa keskustasta Puijon tornille vievä yhdystie. Tien pituus on 2,1 kilometriä ja korkeuseroa noin 125 metriä. Tie alkaa niin sanotusta merkkikiven risteyksestä, Puijon mäen juurelta. Tie on päällystetty ja laadultaan hyvä. Tie on ainut autoreitti Puijolle. 5555 Luokka:Kuopion liikenne
Giuseppe Bognanni

Giuseppe Bognanni (s. 18. heinäkuuta 1947 Riesi) on entinen italialainen painija. Hän kilpaili kesäolympialaisissa vuosina 1972 ja 1976 saaden ensimmäisellä kerralla pronssimitalin 52 kg -sarjan kreikkalais-roomalaisessa painissa. Vuonna 1976 hän osallistui vapaapainiin, mutta jäi mitaleitta.Giuseppe Bognanni Biography and Olympic Results | Olympics at Sports-Reference.com Painin Euroopan-mestaruuskilpailuissa Bognanni sai vuonna 1969 pronssimitalin 57,0 kg -sarjan kreikkalais-roomalaisessa painissa. Vuonna 1972 hän sijoittui 52,0 kg -sarjan kreikkalais-roomalaisessa painissa neljänneksi, ja vuonna 1974 hän kilpaili 52,0 kg -sarjan vapaapainissa jääden kuudennelle sijalle. == Lähteet == Luokka:Italialaiset kreikkalais-roomalaisen tyylin painijat Luokka:Italialaiset vapaapainijat Luokka:Italialaiset olympiamitalistit Luokka:Vuonna 1947 syntyneet Luokka:Elävät henkilöt
Kōichirō Hirayama

Kōichirō Hirayama (; s. 9. syyskuuta 1946 Kagoshima) on entinen japanilainen painija. Hän kilpaili kesäolympialaisissa vuosina 1972 ja 1976; ensimmäisellä kerralla hän sai hopeaa ja toisella kerralla pronssia 52 kg -sarjan kreikkalais-roomalaisessa painissa. Maailmanmestaruuskilpailuissa hän sijoittui vuonna 1973 kuudenneksi ja vuonna 1975 neljänneksi.Koichiro Hirayama Biography and Olympic Results | Olympics at Sports-Reference.com Vuoden 1974 Aasian kisoissa Hirayama voitti kultamitalin. Hän voitti Japanin mestaruuden 48 kg -sarjan vuonna 1968 ja 52kg -sarjan vuosina 1971 ja 1973-1976. == Lähteet == Luokka:Japanilaiset kreikkalais-roomalaisen tyylin painijat Luokka:Japanilaiset olympiamitalistit Luokka:Vuonna 1946 syntyneet Luokka:Elävät henkilöt
Kim Gwong-hyong

Kim Gwong-hyong (s. 1. maaliskuuta 1946) on pohjoiskorealainen entinen vapaapainija. Hän voitti pronssia Münchenin olympialaisissa 1972 alle 52-kiloisten sarjassa. == Lähteet == * Kimin profiili sports-reference.com -sivustolla Luokka:Pohjoiskorealaiset vapaapainijat Luokka:Pohjoiskorealaiset olympiamitalistit Luokka:Vuonna 1946 syntyneet Luokka:Elävät henkilöt
Teruichi Okamura

Teruichi Okamura (; s. 27. toukokuuta 1948) on japanilainen entinen telinevoimistelija ja olympiavoittaja. Hän oli mukana maansa joukkuekilpailussa kultaa saaneessa joukkueessa Münchenin olympialaisissa 1972. Okamura osallistui samoissa kisoissa myös seitsemään henkilökohtaiseen kilpailuun, joissa hänen paras sijoituksensa oli yhdestoista tila moniottelusta. == Lähteet == * Okamuran profiili sports-reference.com -sivustolla Luokka:Japanilaiset telinevoimistelijat Luokka:Japanilaiset olympiavoittajat Luokka:Vuonna 1948 syntyneet Luokka:Elävät henkilöt